Ing kahanan krisis kang tambah ngrekasaké warga masarakat, akèh kang padha nganakaké protès marang Prèsidhèn. Tanggal 10 Maret 1998, MPR gawè keputusan nganggkat Soeharto dadi prèsidhèn kang nomer pitu. Ing taun iki kang dadi wakil Prof Ing BJ Habibie. Tanggal 17 Maret 1998, Soeharto menehaké gajiné kanggo ngurangi rekasané warga amerga krisis moneter. Saliyané iku uga dhèwèké njaluk para mentri supaya gaji pokoké diwènèhaké kanggo ngurangi rekasané warga amerga krisis moneter.